recursal/SuperWikiNEXT-32B huggingface dataset:
Ο **Νταούντα Μαλάμ Γουανκέ** (Daouda Malam Wanké) υπήρξε στρατιωτικός και πολιτικός ηγέτης στο Νίγηρα. Κατέλαβε την εξουσία με στρατιωτικό πραξικόπημα, το 1999, στη διάρκεια του οποίου ανατράπηκε και δολοφονήθηκε ο δικτάτορας Ιμπραχίμ Μπαρέ Μαϊνασαρά. Ήταν μέλος της εθνοτικής ομάδας Χάουσα.

Βιογραφία
---------

Γεννήθηκε στη Γιελού, ολη κοντά στην πρωτεύουσα Νιαμέ. Έτος γεννήσεώς του θεωρείται το 1954 ενώ άλλες αναφέρουν ότι γεννήθηκε το 1946. Ακολούθησε στρατιωτική καριέρα φθάνοντας ως το βαθμό του Ταγματάρχη, ενώ διορίστηκε επικεφαλής της φρουράς του προέδρου Μαϊνασαρά.

### Αρχηγός κράτους

Στις 9 Απριλίου του 1999 ηγήθηκε στρατιωτικού πραξικοπήματος, στη διάρκεια του οποίου δολοφονήθηκε ο πρόεδρος Μαϊνασαρά, ο οποίος είχε καταλάβει την εξουσία με τον ίδιο τρόπο. Επί δύο ημέρες η πολιτική κατάσταση στο Νίγηρα ήταν αβέβαιη καθώς ο πρωθυπουργός Ιμπραχίμ Χασάνε Μαγιάκι και αρκετά άλλα άτομα διεκδίκησαν επίσης την προεδρία. Στις 11 Απριλίου του 1999 ο Γουανκέ έγινε πρόεδρος και ηγήθηκε προσωρινής κυβέρνησης, η οποία προετοίμασε τη διεξαγωγή των εκλογών αργότερα τον ίδιο χρόνο.
Η κυβέρνηση του Γουανκέ τήρησε την υπόσχεσή της και παρέδωσε την εξουσία σε έναν δημοκρατικά εκλεγμένο πρόεδρο τον Μαμαντού Ταντζά, στις 22 Δεκεμβρίου του 1999.

### Ασθένεια και θάνατος

Ο Γουανκέ αντιμετώπιζε προβλήματα υγείας με την καρδιά του και υπέφερε από υψηλή αρτηριακή πίεση. Τους τελευταίους μήνες της ζωής του πραγματοποίησε ταξίδια στη Λιβύη, στο Μαρόκο και στην Ελβετία για ιατρική φροντίδα. Απεβίωσε στις 15 Σεπτεμβρίου του 2004 αφήνοντας μια σύζυγο και 3 παιδιά.

Παραπομπές
----------

1. 1 2 3  www.jeuneafrique.com/88535/archives-thematique/mallam-wank-un-amnisti-de-moins/.
2. ↑  Ανακτήθηκε στις 22  Μαρτίου 2020.
3. ↑  Countries Ni-O
4. ↑  Index Wa-We
5. ↑  Niger: The people of Niger have the right to truth and justice Αρχειοθετήθηκε 2007-10-19 at Archive.is, 6 Απριλίου 2000, Διεθνής Αμνηστία
6. ↑  Προφίλ του προέδρου, BBC, 9 Απριλίου 1999.
7. ↑  Niger: A copybook coup d'etat, 9 Απριλίου 1999, BBC. Military controls Niger, 10 Απριλίου 1999, BBC.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Daouda Malam Wanke  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Αιτιότητα** (Causality) ή **αιτιακότητα** είναι η σχέση μεταξύ αιτίου και αιτιατού. Με άλλα λόγια υπάρχει αιτιώδης συνάφεια δύο καταστάσεων (αιτίας και αποτελέσματος), όταν είναι βέβαιο ότι η δεύτερη κατάσταση προέκυψε εξ αιτίας της πρώτης. Τόσο το αίτιο, όσο και το αιτιατό μπορεί να είναι γεγονότα, δηλαδή μεταβολές που επήλθαν στον αντικειμενικό κόσμο. Για παράδειγμα, το πάτημα ενός διακόπτη είναι το αίτιο και το άναμμα της λάμπας είναι το αιτιατό. Η σχέση (η συνάφεια) συνίσταται στο ότι η λάμπα άναψε **επειδή** είχε πατηθεί ο διακόπτης και βεβαίως δεν θα είχε ανάψει **αν δεν** είχε πατηθεί ο διακόπτης. Όμως μπορούν (το αίτιο ή/και το αιτιατό) να μην αποτελούν γεγονότα, δηλαδή μεταβολές στον αντικειμενικό κόσμο. Για παράδειγμα η διατήρηση του σκότους σε ένα κλειστό δωμάτιο με λάμπα και διακόπτη οφείλεται στο ότι δεν πατήθηκε ο διακόπτης. Υφίσταται αιτιώδης συνάφεια ανάμεσα στη ύπαρξη (και στη διατήρηση) μιας κατάστασης και στην έλλειψη (ή στην παράλειψη) μιας δράσης (ενός γεγονότος ή μιας πράξης). Σημείωση : ένα γεγονός χαρακτηρίζεται ως "πράξη" όταν η μεταβολή που επέρχεται στον αντικειμενικό κόσμο οφείλεται στην ανθρώπινη βούληση. 

Η αιτιώδης συνάφεια δεν αναφέρεται αποκλειστικά στη σχέση μεταξύ δύο και μόνον γεγονότων ή καταστάσεων, αλλά μπορεί (και συνήθως αυτό συμβαίνει) να αποτελεί μια αιτιακή διαδοχή (μια αλυσίδα) μεταξύ αιτίων και αιτιατών. Βασικό συστατικό της αιτιότητας (της αιτιώδους συνάφειας) είναι η έννοια του χρόνου, δηλαδή της διαδοχής αιτίου και αιτιατού.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αιτιότητα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αιτιότητα** |
Ο **Κούρος του Διπύλου** που φιλοξενείται στο Εθνικό Αρχαιολογικό Μουσείο είναι ένα από τα πιο φημισμένα ευρήματα από το Δίπυλο. Σώζονται μόνο το κεφάλι και ένα χέρι. Αντίγραφο της κεφαλής βρίσκεται και στο αρχαιολογικό μουσείο της Βασιλείας.

Προέλευση του ευρήματος
-----------------------

Το κεφάλι βρέθηκε το 1916 στις αρχαιολογικές ανασκαφές του Διπύλου στον Κεραμεικό.

Περιγραφή
---------

Είναι από νησιώτικό μάρμαρο. Αν κρίνουμε από το μέγεθος του κεφαλιού, ο κούρος πρέπει να είχε ύψος τριών μέτρων. Από το κεφάλι λείπει ένα τμήμα του σαγονιού του στόματος και της μύτης, ενώ φέρι μικρές φθορές στο μέτωπο, στο πρόσωπο και στο δεξί μάτι. Το ύφος είναι αυστηρό, αλλά καθόλου άκαμπτο. Οι αναλογίες είναι υπέροχες. Το πρόσωπο είναι εξαιρετικά υψηλό και λεπτό, ενώ καταλήγει σε στρογγυλό, ημικύκλιο πηγούνι. Το κούτελο καταλήγει επίσης σε στρογγυλό ημικύκλιο κρανίο, συμπληρώνοντας αρμονικά το σχήμα του προσώπου. Τα μεγάλα αμυγδαλωτά μάτια στεφανώνονται από λεπτά φρύδια και ματόκλαδα. Η μύτη είναι μακριά, το κούτελο πολύ υψηλό. Η κόμη είναι πλεγμένη στον ώμο σε σχήμα στρογγυλό και δεμένα με κορδέλα που σχηματίζει κόμβο του Ηρακλή.

Ερμηνεία
--------

Δεν ξέρουμε εάν ο κούρος ήταν επιτύμβιο ή για αναθηματικό άγαλμα. Επειδή βρέθηκε στο σημείο όπου το 479-478 π.Χ. ο Θεμιστοκλής είχε ιδρύσει το νεκροταφείο του Κεραμεικού, ενδέχεται ο κούρος ετούτος να έστεκε σε κάποιον τάφο.

Ιστορική τοποθέτηση
-------------------

Το καλλιτεχνικό ύφος είναι δαιδαλικής προέλευσης, που ξεκίνησε στην Κρήτη στις αρχές της αρχαϊκής εποχής και εξελίχθηκε στην Αττική στα τέλη του έκτου με αρχές του έβδομου αιώνα π.Χ. Ο κούρος ετούτος σημαδεύει το τέλος της πρωτοαρχαϊκής και την αρχή της αρχαϊκής μνημειακής γλυπτικής. Πιστεύεται ότι είναι έργο του γλύπτη του Διπύλου.

Δείτε επίσης
------------

* Αρχαιοελληνική μνημειακή γλυπτική

Πηγές
-----

* Νικόλαος Καλτσάς: *Sculpture in the National Archaeological Museum, Athens*, The J. Paul Getty Museum, Los Angeles 2002, ISBN 0-89236-686-9, S. 56.
* Ούτε Β. Γκόττσαλλ, Skulpturhalle Basel (2002). *Skulptur des Monats November 2002: Der Dipylon-Kopf*. σελίδες 1-2. Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 20 Δεκεμβρίου 2011.

Εξωτερικοί σύνδεσμοι
--------------------

* Παρουσίαση της κεφαλής από το Υπουργείο Πολιτισμού και Τουρισμού Αρχειοθετήθηκε 2016-03-04 στο Wayback Machine.

|  |  |
| --- | --- |
| εικονίδιο Αρχαιολογία | Πύλη Αρχαιολογία |
Αυτό το λήμμα αφορά την αρχαία θεά.  Για τον πλανήτη νάνο, δείτε: Έρις (πλανήτης νάνος).  Η **Έριδα** (αρχ. Ἔρις) ήταν θεότητα της αρχαιότητας. Ήταν κόρη της Νυκτός και θεά της ζήλιας, της διχόνοιας, του τσακωμού και του καυγά. Κατά άλλους ήταν αδελφή τού Άρη. Παριστάνεται συνήθως να κουτσαίνει ή να καμπουριάζει, εκτός όταν σπέρνει τα ζιζάνια, οπότε ομορφαίνει και παίρνει καλό παρουσιαστικό, όπως μας λέει ο Όμηρος στην Ιλιάδα. 

Ο Ησίοδος γράφει στα *«Έργα και Ημέραι»*, ότι όταν είναι καλή, μας παροτρύνει να είμαστε εργατικοί. 

Επόμενο/Προηγούμενο

Η Έριδα των Ρωμαίων
-------------------

Οι Ρωμαίοι είχαν μία ανάλογη θεά, που την ονόμαζαν Ντισκόρντια (λατ. Discordia) που σημαίνει διχόνοια.

Το μήλο της Έριδος και ο Τρωικός πόλεμος
----------------------------------------

Όταν οι θεοί δεν την κάλεσαν στον γάμο του Πηλέα και της Θέτιδος, αυτή από θυμό άφησε με τρόπο ένα χρυσό μήλο, το κατόπιν γνωστό και ως «*μήλο της Έριδος*», να κατρακυλήσει ώστε να το δουν οι καλεσμένοι θεοί και να το ζηλέψουν. Το μήλο αυτό έφερε την επιγραφή «τῇ καλλίστῃ«, δηλαδή (αφιερωμένο ...) στην ομορφότερη ( ... θεά). Ήταν φυσικό λοιπόν οι τρεις παρευρισκόμενες θεές, η Ήρα, η Αθηνά και η Αφροδίτη να διεκδικήσουν το μήλο, η κάθε μία για τον εαυτό της. Είδε ο Δίας τον τσακωμό και είπε στον Ερμή να τις πάει γρήγορα στον Πάρη για να διαλέξει αυτός, τρόπον καλλιστειών, ποια θα πάρει το μήλο. Έτσι και έγινε. Για να τον καλοπιάσει, η Αθηνά του έταξε πνευματική σοφία, και η Ήρα δύναμη σωματική. Η Αφροδίτη όμως του έταξε την ωραία Ελένη, την πιο όμορφη γυναίκα του κόσμου. Ο Πάρης, μην ξέροντας ότι η ωραία Ελένη ήταν γυναίκα του Μενελάου, έδωσε το μήλο στην Αφροδίτη. Με την αρπαγή της Ελένης από τον Πάρη άρχισε λοιπόν κατά τον μύθο ο Τρωικός πόλεμος και η Έρις πέτυχε αυτό που ήθελε.

Απόγονοι της Έριδος
-------------------

Ως παιδιά της Έριδος θεωρούνται

* Πόνος
* Λήθη
* Λοιμός
* Όρκος
* Άτη
* Μάχες
* Φόνος
* Δυσνομία

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Έρις**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έρις** |

* Άρης και Έρις, φιλονικίες θεών (Αρχείο ντοκιμαντέρ της ΕΡΤ)

  


|  |  |  |  |
| --- | --- | --- | --- |
| 

| π • σ • ε
Θεότητες της ελληνικής μυθολογίας |
| --- |
|  |
| 
* Άδης
* Άδωνις
* Αίγλη
* Αίολος
* Αντέρως
* Ασκληπιός
* Αξίερος
* Αξιόκερσος
* Αξιόκερσα
* Αστραία
* Βριζώ
* Βριμώ
* Γαία
* Γέλως
* Γλαύκος
* Διόνυσος
* Εγκέλαδος
* Εκάτη
* Έρεβος
* Έρις
* Έρως
* Ευθυμία
* Ζαγρεύς
* Θάλασσα
* Θάλεια
* Θάνατος
* Θέτις
* Ιασώ
* Ίρις
* Κάβειροι
* Καδμίλος
* Κουρήτες
* Κυβέλη
* Μαία
* Μαρσύας
* Μήτις
* Μοίρες
* Μούσες
* Ναϊάδες
* Νέμεσις
* Νηρέας
* Νηρηίδες
* Νύμφες
* Πανάκεια
* Πάνας
* Περσεφόνη
* Πλειάδες
* Πλούτος
* Πόθος
* Πρίαπος
* Ταράξιππος
* Τύχη
* Υγεία
* Υμέναιος
* Ύπνος
* Φήμη
* Φόρκυς
* Χάριτες
* Χάρων
* Χάος
* Ωκεανίδες
* Ώρες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20618052
* LCCN: no2017086854
* GND: 124564267
* SUDOC: 196857740

 |

 |
Ο **Γουλιέλμος Β΄** ο *πλούσιος*, γερμ. Wilhelm ΙΙ der reichen (23 Απριλίου 1371 - 13 Μαρτίου 1425) από τον Οίκο των Βέττιν ήταν μάργραβος του Μάισσεν (1407-1425).

Βιογραφία
---------

Ήταν ο δευτερότοκος (επιζήσας) γιος του Φρειδερίκου Γ΄ λαντγκράβου της Θουριγγίας & μαργράβου του Μάισσεν και της Αικατερίνης, κόρης του Ερρίκου Δ΄ κόμη του Χέννεμπερκ-Σλόιζινγκεν.

To 1382, ένα έτος μετά που απεβίωσε ο πατέρας του, στη διαίρεση του Χέμνιτς έλαβε από κοινού με τους δύο αδελφούς του το Όστερλαντ και το Λάνντσμπερκ. Ο μικρότερος Γεώργιος απεβίωσε το 1401 και ο Γουλιέλμος Β΄ έμεινε με τον μεγαλύτερο αδελφό του Φρειδερίκο Α΄. Το 1407 απεβίωσε ο θείος τους Γουλιέλμος Α΄ μάργραβος του Μάισσεν και οι δύο αδελφοί κληρονόμησαν ένα τμήμα του Μάισσεν. Το 1410 στο Νάουμπουρκ συμφώνησαν να μοιράσουν το Μάισσεν μεταξύ τους: ο Φρειδερίκος Α΄ έλαβε την Ιένα και ο Γουλιέλμος Β΄ το Λάιπτσιχ (Λειψία). 

Κατά τον Πόλεμο των Ουσιτών στη Βοημία, ο Γουλιέλμος Β΄ πολέμησε μαζί με τον αδελφό του. Το 1425 απεβίωσε σε ηλικία 54 ετών.

Οικογένεια
----------

Φημολογείται ότι νυμφεύτηκε την Αμαλία των Πιαστ, κόρη του Σιεμόβιτ Δ΄ δούκα της Μαζοβίας, αλλά σύμφωνα με τον Κάρλχαϊντς Μπλάσκε, έμεινε άγαμος.

Αναφορά σε Πηγές
----------------

1. 1 2  p736.htm#i7355.
2. 1 2  Darryl Roger Lundy: (Αγγλικά) *The Peerage*.
3. ↑  Jasiński, Kazimierz (1998). *Rodowód Piastów mazowieckich*. Poznań - Wrocław: Wydawnictwo Historyczne. σελ. 125. ISBN 83-913563-0-2.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80896210
* GND: 136575242

 |

 |
Ο Γιώργος Παπαστεφάνου γεννήθηκε το 1941 και είναι ραδιοφωνικός και τηλεοπτικός παραγωγός, δημοσιογράφος και στιχουργός. Τον Φεβρουάριο του '60 μπήκε στο ραδιόφωνο της ΕΡΤ ως μαθητευόμενος. Σε δύο μήνες του έβαλαν «άσκηση» να χωρέσει σε μία ώρα 60 κομμάτια. Στην πρώτη σειρά εκπομπών του με τίτλο «Στις 11 το βράδυ, κάθε Δευτέρα» ακούστηκαν σε πρώτη μετάδοση όλα τα σπουδαία που συνέβαιναν τότε στο τραγούδι: Χατζιδάκις, Θεοδωράκης, Ξαρχάκος και Σπανός προτού ακόμη τους ανακαλύψει η δισκογραφία. Το «Καλησπέρα, κύριε Εντισον», που θεωρείται η πιο γνωστή εκπομπή του, ξεκίνησε τον Μάιο του '77 και διήρκεσε δεκαεξίμισι χρόνια.

Στην τηλεόραση δεν ήθελε να βγει αλλά τον είδε ο Νίκος Μαστοράκης και του ζήτησε να ξεκινήσουν μαζί την πρώτη του προσωπική σειρά εκπομπών. Οι τηλεοπτικές εκπομπές του Γιώργου παπαστεφάνου ήταν: με τις εκπομπές «Η μουσική γράφει ιστορία», «Μουσική Βραδιά», «Διαδρομές, «Οι φίλοι μου» και «Οι παλιοί φίλοι». Σε μια από αυτές συνυπήρξαν για πρώτη φορά στη τηλεόραση ο Τσιτσάνης με την Μπέλλου και η εκπομπή μεταδόθηκε τη βραδιά που ξεκινούσε η συνεργασία τους στο «Χάραμα». Στις εκπομπές του φιλοξενήθηκαν μεγάλοι σταρ του τραγουδιού, σπουδαίοι καλλιτέχνες. Οι εκπομπές του δεν είχαν σταθερή ημέρα και ώρα μετάδοσης. Οταν ήταν έτοιμες.
Η πόλη αναφέρεται πρώτα με το όνομα **Βαλανέαι** και βρισκόταν 55 χλμ. νοτίως της Λαοδικείας και 35 χλμ. βορείως της Ανταράδου (σημερινή Ταρτούς). 

Σύμφωνα με τον Στράβωνα (XVI, 753) η πόλη ήταν αποικία του Αρουάντ κατά την εποχή των Φοινίκων και ανήκε στην Φοινίκη. Και τα δύο όμως ονόματα της πόλεως είναι ελληνικά. Από την αναφορά του Στεφάνου του Βυζαντίου (*Βαλανέαι πόλις Φοινίκης, η νυν Λευκάς*), συμπεραίνεται ότι το δεύτερο όνομα πρέπει να δόθηκε στην ελληνιστική περίοδο, όπου θα προσήλθαν άποικοι από την νήσο Λευκάδα. Τότε ανήκε όχι πια στην Φοινίκη, αλλά στην επαρχία *Πιερία* της βορείου Συρίας. 

Από το 64 π.Χ. ενσωματώθηκε στην ρωμαϊκή επαρχία της Συρίας. Στην ρωμαϊκή περίοδο η πόλη είχε τρεις ονομασίες: **Balanea-Claudia Leucas**. 

Ο πρώτος γνωστός επίσκοπος της συριακής Λευκάδος έλαβε μέρος στην Α΄ Οικουμενική Σύνοδο της Νικαίας το 325 μ.Χ.  Σώζεται από την πόλη ορειχάλκινο νόμισμα του αυτοκράτορα Τιβερίου (περ. 22/3 μ.Χ.) που στην μια όψη φέρει την κεφαλή του αυτοκράτορα και στην άλλη έναν θεό πάνω σε τέθριππο. 

Στα ερείπια της πόλης βρίσκεται η σημερινή Μπανιγιάς της βορείου Συρίας.

Παραπομπές
----------

1. ↑  Lequien, Oriens Christ. II, 923

Πηγές
-----

* Johann Gustav Droysen: *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* Εγκυκλοπαίδεια Ελευθερουδάκη.

Εξωτερικοί σύνδεσμοι
--------------------

* www.ancients.info[*νεκρός σύνδεσμος*]
Η **Φερεντσβάρος** (ουγγρικά: *Ferencvárosi TC*, προφέρεται: [ˈfɛrɛnt͡svaːroʃ]) αποτελεί ουγγρικό αθλητικό σωματείο με έδρα το Φέρεντσβαρος της Βουδαπέστης. Ιδρύθηκε το 1899 από τον Φέρεντς Σπρίνγκερ και μια ομάδα κατοίκων της περιοχής του ένατου διαμερίσματος της Βουδαπέστης, του λεγόμενου Φέρεντσβαρος.

Το πιο γνωστό τμήμα του συλλόγου αποτελεί η ομάδα ποδοσφαίρου ανδρών, η πιο δημοφιλής ομάδα της χώρας. Άλλα τμήματα περιλαμβάνουν ποδόσφαιρο γυναικών, χειροσφάιριση ανδρών και γυναικών, ποδόσφαιρο σάλας ανδρών, χόκεϊ επί πάγου ανδρών, υδατοσφάιριση ανδρών, ποδηλασία, γυμναστική, στίβο, πάλη, κέρλινγκ και κολύμβηση, μερικά από τα οποία είναι άκρως επιτυχημένα.

Τα χρώματα της ομάδας είναι το πράσινο και το λευκό, ενώ η μασκότ του συλλόγου είναι ένας πράσινος αετός. Ως εκ τούτου, ένα άλλο από τα ψευδώνυμα του συλλόγου είναι «Πράσινοι Αετοί» (Zöld Sasok).

Ιστορία
-------

Στις 3 Μαΐου του 1899 ιδρύθηκε η Φερεντσβάρος από κατοίκους της ένατης συνοικία της Βουδαπέστης. Ο Φέρεντς Σπρίνγκερ, ένας δικηγόρος από την ίδια περιοχή, ορίστηκε ως ο πρώτος πρόεδρος του συλλόγου. Ο προϋπολογισμός του συλλόγου αυξήθηκε από μια μπάλα που κρατήθηκε για τον εορτασμό της ίδρυσης του συλλόγου. Το πρώτο γήπεδο του συλλόγου χτίστηκε στη λεωφόρο *Soroksári* στο ένατο διαμέρισμα.

Στις 3 Δεκεμβρίου του 1900 ιδρύθηκε επίσημα το ποδοσφαιρικό τμήμα της Φερεντσβάρος. Δύο μήνες αργότερα, τον Φεβρουάριο, έπαιξε τον πρώτο της αγώνα στο ουγγρικό πρωτάθλημα εναντίον της Μπουτναπέστι ΤΚ. Δεδομένου ότι ο αγώνας δεν είχε ανακοινωθεί στην Ουγγρική Ποδοσφαιρική Ομοσπονδία (MLSZ), δεν θεωρείται ως ο πρώτος επίσημος αγώνας του συλλόγου.

Στις 21 Απριλίου του 1900 η ομάδα έπαιξε τον πρώτο επίσημο αγώνα της ενάντια στη Μούεγκετεμι ΑΦΚ στον οποίο και ηττήθηκε με σκορ 5-3. Το πρώτο γκολ για τον σύλλογο πέτυχε ο Γκάσπαρ Μπόρμπας.

Παραπομπές
----------

1. ↑  «Ferencváros». FIFA. 16 Νοεμβρίου 2004. Αρχειοθετήθηκε από το πρωτότυπο στις 16 Ιουλίου 2014. Ανακτήθηκε στις 19 Μαΐου 2015.
2. ↑  «Median's survey». Median. 2006. Αρχειοθετήθηκε από το πρωτότυπο στις 24 Νοεμβρίου 2015. Ανακτήθηκε στις 19 Μαΐου 2015.
3. ↑  «Hungarian League 1901». The Rec Sport Soccer Statistics Foundation. 16 Νοεμβρίου 2004.

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 43°15′24″N 79°52′9″W﻿ / ﻿43.25667°N 79.86917°W﻿ / 43.25667; -79.86917

Το **Χάμιλτον** (αγγλικά: *Hamilton*) είναι μια πόλη και λιμένας στο Οντάριο, την πολυπληθέστερη επαρχία του Καναδά. Είναι μια εκβιομηχανισμένη πόλη στο Χρυσό Πέταλο στο δυτικό άκρο της Λίμνης Οντάριο. Έχει πληθυσμό 569.353 κατοίκων σύμφωνα με την απογραφή του 2021. Η μητροπολιτική απογραφική περιοχή του Χάμιλτον περιλαμβάνει το Μπέρλινγκτον και το Γκρίμσμπι, έχοντας πληθυσμό 785.184 κατοίκων. Βρίσκεται 58 χιλιόμετρα νοτιοδυτικά του Τορόντο, με το οποίο σχηματίζει την Ευρύτερη Περιοχή Τορόντο και Χάμιλτον.

Τα σημερινά σύνορα του Χάμιλτον ισχύουν από την 1η Ιανουαρίου 2001, μετά την συνένωση της αρχικής πόλης με άλλους δήμους του Περιφερειακού Δήμου του Χάμιλτον-Γουέντγουερθ. Οι κάτοικοι της πόλης είναι γνωστοί ως Χαμιλτονιανοί. Από το 1981 και μετά, η μητροπολιτική περιοχή της πόλης χαρακτηρίζεται ως ένατη μεγαλύτερη του Καναδά και ως η τρίτη μεγαλύτερη του Οντάριο.

Στο Χάμιλτον βρίσκονται οι Βασιλικοί Βοτανικοί Κήποι, το Μουσείο Κληρονομιάς των Πολεμικών Αεροσκαφών του Καναδά, το Μονοπάτι Μπρους, το Πανεπιστήμιο ΜακΜάστερ, το Πανεπιστημιακό Κολλέγιο Ριντίμερ και το Κολλέγιο Μόχοκ. Οι Κατατάξεις Ανώτερης Εκπαίδευσης των Τάιμς κατατάσσουν το πανεπιστήμιο ΜακΜάστερ ως το 4ο καλύτερο του Καναδά και ως το 77ο μεγαλύτερο του κόσμου.

Παραπομπές
----------

1. ↑  *Statistics Canada*. www12.statcan.gc.ca/census-recensement/2021/dp-pd/prof/details/page.cfm?Lang=E&SearchText=hamilton&GENDERlist=1%2C2%2C3&STATISTIClist=1&DGUIDlist=2021A00053525005&HEADERlist=1.
2. ↑  «Census Profile, 2021 Census of Population». Στατιστική Υπηρεσία Καναδά. 29 Μαρτίου 2023. Ανακτήθηκε στις 24 Οκτωβρίου 2023.
3. ↑  «Census Profile, 2021 Census of Population». Στατιστική Υπηρεσία Καναδά. 29 Μαρτίου 2023. Ανακτήθηκε στις 24 Οκτωβρίου 2023.
4. ↑  «City of Hamilton Act, 1999». Αρχειοθετήθηκε από το πρωτότυπο στις 22 Αυγούστου 2009. Ανακτήθηκε στις 4 Ιανουαρίου 2008.
5. ↑  Houghton, Margaret (2003). *The Hamiltonians, 100 Fascinating Lives*. James Lorimer & Company Ltd. Publishers Toronto. σελ. 6. ISBN 1-55028-804-0.
6. ↑  «World University Rankings 2019». *Times Higher Education*. Times Higher Education. Αρχειοθετήθηκε από το πρωτότυπο στις 21 Οκτωβρίου 2018. Ανακτήθηκε στις 1 Οκτωβρίου 2018.
Οι Μεγάλες Πεδιάδες (με πράσινο).
Οι **Μεγάλες πεδιάδες** είναι μια μεγάλη επίπεδη έκταση (μία πεδιάδα), που η μεγαλύτερη επιφάνειά της καλύπτεται από λιβάδια, στέπα και ημιεπίπεδα λιβάδια, και βρίσκεται δυτικά από τον ποταμό Μισσισσιππή και ανατολικά από τα Βραχώδη Όρη στις Ηνωμένες Πολιτείες και τον Καναδά. Αυτή η περιοχή καλύπτει καθ΄ολοκληρία τις πολιτείες Κάνσας, Νεμπράσκα, Νότια Ντακότα και Βόρεια Ντακότα και μέρος από τις πολιτείες Κολοράντο, Μοντάνα, Νέο Μεξικό, Οκλαχόμα, Τέξας, Ουαϊόμινγκ και φτάνει μέχρι τις νότιες περιοχές των επαρχιών του Καναδά Αλμπέρτα , Μανιτόμπα και Σασκάτσουαν. Η περιοχή είναι πολύ γνωστή εξ αιτίας της ανατροφής μεγάλων αριθμών ζώων σε φάρμες και εκτεταμένων μη αρδευόμενων γεωργικών καλλιεργειών ξηρού τύπου.

Χρήση όρου
----------

Ο όρος Μεγάλες Πεδιάδες χρησιμοποιείται κυρίως στις ΗΠΑ.

Συνολική Έκταση
---------------

Η περιοχή εκτείνεται 800 χλμ. ανατολικά προς δυτικά και 3.200 χλμ. βόρεια προς νότια. Σε αυτή την περιοχή κατοικούσαν κοπάδια από αμερικανικούς βίσονες μέχρι που εξοντώθηκαν από τους κυνηγούς και σχεδόν αφανίστηκαν περί τα μέσα του 19ου αιώνα. Κατέχει μια περιοχή κατά προσέγγιση 1.300.000 τ.χλμ.
Ανακοίνωση για την εκτέλεση του ορατορίου Esther του 1732 στο King's Theatre (Haymarket), Λονδίνο
***Εσθήρ*** (HWV 50) είναι ο τίτλος του πρώτου αγγλικού ορατορίου του Γκέοργκ Φρίντριχ Χέντελ. Ο Χέντελ έθεσε ένα λιμπρέτο μετά το δράμα της Παλαιάς Διαθήκης του Ρακίνα. Το έργο συντέθηκε αρχικά το 1718, αλλά πήρε τη μορφή του σε πλήρες ορατόριο το 1732.

Μάσκα (1718, 1720)
------------------

*Η Εσθήρ* ξεκίνησε το 1718 ως μάσκα ή δράμα δωματίου (HWV 50a) που συνέθεσε νωρίς στην καριέρα του στην Αγγλία του ο Χέντελ και πριν από το σώμα της επιτυχίας του ως συνθέτη όπερας. Λίγα είναι γνωστά για αυτήν την πρώτη έκδοση της *Εσθήρ*. Η έκδοση που σώζεται είναι μια αναθεώρηση του 1720. Η έκδοση της *Εσθήρ* ήταν σε έξι σκηνές χωρίς διάλειμμα και γράφτηκε για ένα σύνολο με μία σοπράνο, ένα άλτο, δύο τενόρους και δύο μπάσους. Όπως ο *Άκις και η Γαλάτεια*, που γράφτηκαν επίσης την ίδια χρονιά, *η Eσθήρ* μπορεί να είχε ανέβει ή ημι-σκηνοθετημένη, με τους σολίστ να τραγουδούν μαζί για να δημιουργήσουν μια χορωδία όταν απαιτείται. Ο συγγραφέας του λιμπρέτου είναι αβέβαιος.

### Ρόλοι

* Εσθήρ
* Ασουήρος
* Μαρδοχαίος
* Αμάν
* Εβραία γυναίκα
* Ιερέας
* Πρώτος Εβραίος
* Δεύτερος Εβραιος
* Πέρσης αξιωματικός

* Χορωδία: Εβραίοι, Πέρσες στρατιώτες
Συντεταγμένες: 40°34′34.61″N 74°8′41.42″W﻿ / ﻿40.5762806°N 74.1448389°W﻿ / 40.5762806; -74.1448389

Το **Στάτεν Άιλαντ** (αγγλικά: ***Staten Island, New York***), είναι νησί και δήμος της Νέας Υόρκης, που βρίσκεται στο νοτιοδυτικό τμήμα της πόλης. Το Στάτεν Άιλαντ χωρίζεται από το Νιου Τζέρσεϊ από τα στενά Άρθουρ Κιλ και Κιλ βαν Κουλ, και από την υπόλοιπη Νέα Υόρκη με τον Κόλπο της Νέας Υόρκης. Με πληθυσμό 468.730, είναι ο λιγότερο πυκνοκατοικημένος από τους πέντε δήμους, αλλά είναι ο τρίτος μεγαλύτερος σε έκταση (59 τετραγωνικά μίλια (153 τ.χλμ).
Μέχρι το 1975, ο δήμος ονομαζόταν επίσημα ο Δήμος του Ρίτσμοντ.

Η βόρεια ακτή του νησιού (North Shore) είναι το πιο αστικοποιημένο μέρος του νησιού. Περιλαμβάνει τις επίσημα ορισμένες ιστορικές περιοχές Σαιντ Τζωρτζ και Σαιντ Πωλς Άβενιου-Στάμπλετον Χάιτς, οι οποίες έχουν μεγάλα βικτωριανά κτήρια. Η περιοχή Ιστ Σορ (Ανατολική Ακτή) έχει ένα χώρο περιπάτου μήκους 2,5 μιλίων, ο τέταρτος μεγαλύτερος στο κόσμο. Μέχρι το 2001 στο Στάτεν Άιλαντ λειτουργούσε ο μεγαλύτερος χώρος ταφής απορριμάτων στο κόσμο. Μετά το κλείσιμο της άνοιξε προσωρινά για να διατεθούν τα συντρίμμια από τις επιθέσεις της 11 Σεπτεμβρίου. Σήμερα λειτουργεί ως το μεγαλύτερο δημόσιο πάρκο στη Νέα Υόρκη, με έκταση 8,9 τετραγωνικά χιλιόμετρα.

Το νησί είναι προσβάσιμο από το Μπρούκλιν με την γέφυρα Βερρατσάνο Νάροους και από το Νιου Τζέρσεϊ με τις γέφυρες Άουτερμπριτζ Κρόσινγκ, Γκάθλς και Μπαγιόν.

Ιστορία
-------

Κύριο λήμμα: Νέα Υόρκη#Ιστορία

Παραπομπές
----------

1. ↑  (Αγγλικά) «Timeline of Staten Island - 1900s - Present». New York Public Library. Αρχειοθετήθηκε από το πρωτότυπο στις 13 Ιανουαρίου 2006. Ανακτήθηκε στις 16 Ιανουαρίου 2006.
2. ↑  (Αγγλικά) «South Beach & FDR Boardwalk of Staten Island, NYC». Si-web.com. Αρχειοθετήθηκε από το πρωτότυπο στις 4 Σεπτεμβρίου 2011. Ανακτήθηκε στις 11 Ιανουαρίου 2012.
3. ↑  (Αγγλικά) «Fresh Kills Landfill « Freshkills Park Blog». Freshkillspark.wordpress.com. Ανακτήθηκε στις 11 Ιανουαρίου 2012.
4. ↑  (Αγγλικά) «Fresh Kills Park». Ανακτήθηκε στις 4 Νοεμβρίου 2011.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάτεν Άιλαντ** |


|  |  |
| --- | --- |
| 

|  |
| --- |
| * Πύλη:Ηνωμένες Πολιτείες της Αμερικής
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168516706
* LCCN: n80160405
* GND: 4622000-8

 |

 |
Με τον όρο **Πλανητική Σκίαση** (Global dimming) περιγράφεται το φαινόμενο της σταδιακής μείωσης της συνολικής ηλιακής ακτινοβολίας που φτάνει στην επιφάνεια της Γης. Η ανάλυση του φαινομένου βασίστηκε σε καταγραφές του ρυθμού εξάτμισης του νερού που ξεκίνησαν την δεκαετία του 1950 καθώς και μελέτες σχετικά με την ανακλαστικότητα των πάγων και την επίδρασή της στο κλίμα. Με βάση τις παρατηρήσεις, έχει καταγραφεί μια παγκόσμια μείωση της ακτινοβολίας που εισέρχεται στη Γη της τάξης του 4%, τις δεκαετίες 1960 έως 1990.

Κύρια αιτία του φαινομένου θεωρείται η αύξηση των αιωρουμένων σωματιδίων που προέρχονται από την ανθρώπινη δραστηριότητα. Σύμφωνα με τον μηχανισμό που έχει προταθεί, τα σωματίδια αφενός αντανακλούν από μόνα τους ηλιακή ακτινοβολία πίσω στο διάστημα, αφετέρου μετατρέπονται σε πυρήνες πάνω στους οποίους προσκολλούνται σταγονίδια νερού, με παρόμοιο τρόπο με αυτό που δημιουργούνται τα απλά νέφη. Η αυξημένη ρύπανση μεγαλώνει τον αριθμό των σωματιδίων των αερολυμάτων στην ατμόσφαιρα. Έτσι, δημιουργούνται νέφη αερολυμάτων που αποτελούνται από μεγαλύτερο αριθμό μικρότερων σταγονιδίων, σε σχέση με τα απλά νέφη. Με αυτό τον τρόπο, η ίδια ποσότητα ύδατος που θα υπήρχε σε κάποιο απλό σύννεφο απλώνεται τώρα σε περισσότερα σταγονίδια, αυξάνοντας την δυνατότητα αντανάκλασης. Η εισερχόμενη ηλιακή ακτινοβολία ανακλάται σε μεγαλύτερο βαθμό πίσω στο διάστημα και φθάνει λιγότερη στην επιφάνεια της Γης. Παράλληλα, λόγω του μικρότερου μεγέθους των σταγονιδίων, μειώνεται η δυνατότητα βροχόπτωσης. Ως αποτέλεσμα της αυξημένης αντανάκλασης, την ημέρα συχνά παρατηρείται μια μικρή μείωση της θερμοκρασίας. Αντίθετα, τη νύχτα εμποδίζουν την απώλεια της θερμότητας της Γης προς το διάστημα. 

Αν και φαινομενικά δρα με αντίστροφο τρόπο από το φαινόμενο της παγκόσμιας θέρμανσης, συγκαλύπτοντας την αίσθηση των επιπτώσεων της στο Φαινόμενο του θερμοκηπίου, τα αποτελέσματά της είναι εξίσου καταστροφικά. Η Πλανητική Σκίαση επηρεάζει αρνητικά τον υδρολογικό κύκλο, μειώνοντας την εξάτμιση του νερού, προκαλώντας μειωμένες βροχοπτώσεις και ξηρασία σε πολλές περιοχές.

Παραπομπές
----------

1. ↑  
Liepert, B. G. (2002-05-02). «Observed Reductions in Surface Solar Radiation in the United States and Worldwide from 1961 to 1990» (PDF). *Geophysical Research Letters* **29** (12): 1421. doi:10.1029/2002GL014910. Bibcode: 2002GeoRL..29j..61L. .
2. ↑  Denman, K.L.· G. Brasseur· A. Chidthaisong· P. Ciais· P.M. Cox· R.E. Dickinson· D. Hauglustaine· C. Heinze· E. Holland· D. Jacob· U. Lohmann· S Ramachandran· P.L. da Silva Dias· S.C. Wofsy· X. Zhang (2007). «Couplings between changes in Climate System and the Biogeochemistry, 7.5.3» (PDF). IPCC. Αρχειοθετήθηκε από το πρωτότυπο (PDF) στις 15 Μαρτίου 2011. Ανακτήθηκε στις 23 Μαρτίου 2013.
3. ↑  «The Physical Basis for Seeding Clouds». Atmospherics Inc. 1996. Αρχειοθετήθηκε από το πρωτότυπο στις 8 Απριλίου 2008. Ανακτήθηκε στις 23 Μαρτίου 2013.
4. ↑  Yun Qian· Daoyi Gong· Jiwen Fan, L.· Ruby Leung· Ralf Bennartz· Deliang Chen· Weiguo Wang (2009). «The Sky Is Not Falling: Pollution in eastern China cuts light, useful rainfall». Pacific Northwest National Laboratory.
Στις νοηματικές γλώσσες, **χειρομορφή** (DEZ) είναι η χαρακτηριστική μορφή που παίρνουν τα χέρια καθώς χρησιμοποιούνται για να σχηματίσουν νοήματα. Η χειρομορφή είναι ένα από τα πέντε στοιχεία ενός νοήματος, μαζί με τη θέση (TAB), τον προσανατολισμό (ORI), την κίνηση (SIG) και τα μη χειρονομικά στοιχεία. Οι διαφορετικές νοηματικές γλώσσες χρησιμοποιούν διαφορετικές χειρομορφές.

Περιορισμοί
-----------

Οι πιθανές χειρομορφές χεριών περιορίζονται από διάφορους μηχανικούς και νευρικούς παράγοντες. Οι εξελικτικές δυνάμεις οδήγησαν στο να γίνονται ευκολότερα ή πιο φυσικά ορισμένες χειρομορφές από τον άνθρωπο. Αυτές οι τάσεις μπορούν να συνοψιστούν ως εξής:

1. Το επιλεγμένο (εκτεταμένο) δάχτυλο είναι είτε ο αντίχειρας είτε ο δείκτης
2. Τα γειτονικά δάχτυλα είναι κολλημένα
3. Όλα τα δάχτυλα έχουν το ίδιο σχήμα

Μια μελέτη του 2022 για τις χειρομορφές διαπίστωσε ότι το 85,6% των χειρομορφές σε 33 νοηματικές γλώσσες συμμορφώνονται με αυτές τις βιολογικές τάσεις. Επιπλέον, βρέθηκαν 35 χειρομορφές οι οποίες αντιπροσωπεύονται στο 89,2% των 33 γλωσσών που εξετάστηκαν. Οι χειρομορφές που δεν συμμορφώνονταν με αυτές τις τάσεις είχαν κοινό δακτυλοσυλλαβισμό. Αυτό μπορεί να οφείλεται στο ότι ο δακτυλοσυλλαβισμός είναι αποτέλεσμα κουλτούρας και τυπικής εκπαίδευσης και δεν προκύπτει φυσικά.

Στην αμερικανική νοηματική γλώσσα
---------------------------------

 Διερμηνέας νοηματικής γλώσσας σε παρουσίαση. Οι δύο χειρομορφές είναι η επίπεδη δεξιά παλάμη και το διπλωμένο αριστερό χέρι.
Η Αμερικανική Νοηματική Γλώσσα χρησιμοποιεί 18 χειρομορφές για τα κοινά νοήματα, συν μερικές επιπλέον χειρομορφές για το δακτυλικό αλφάβητο.

Δεν εμφανίζονται όλες οι χειρομορφές σε κάθε προσανατολισμό, κίνηση ή τοποθεσία: υπάρχουν περιορισμοί.

Δείτε επίσης
------------

* Νοηματική γλώσσα

Παραπομπές
----------

1. ↑  *The American sign language handshape dictionary*. Gallaudet University Press. 1998. σελίδες 407. ISBN 1-56368-043-2. Handshape.
2. 1 2  «How the hand has shaped sign languages». *Scientific Reports* **12** (1): 11980. July 2022. doi:10.1038/s41598-022-15699-1. PMID 35831441.
3. ↑  *A Dictionary of American Sign Language on Linguistic Principles*. Linstok Press. 1976.
Ο **Σέλευκος (Seleucus)** είναι ένας αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 15,066. Ανακαλύφθηκε το 1982 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο (στην κορυφή Λα Σίγια των χιλιανών `Ανδεων) και του έδωσε το όνομα του στρατηγού και διαδόχου του Μεγάλου Αλεξάνδρου Σελεύκου Α΄, ιδρυτή της δυναστείας των Σελευκιδών.

Ως αστεροειδής Αμόρ, ο Σέλευκος πλησιάζει κάποτε τη Γη χωρίς να διασχίζει ποτέ την τροχιά της. Ειδικότερα, στο χρονικό διάστημα από το 1950 μέχρι το 2200 μ.Χ. οι εγγύτερες προσεγγίσεις του στον πλανήτη μας είναι αυτές της 12ης Απριλίου 1982 (σε απόσταση 0,1397 AU ή 20,895 εκατομμυρίων χλμ.) και της 30ής Απριλίου 2156 (0,1218 AU ή 18,22 εκατομ. χλμ.).

Φυσικά χαρακτηριστικά
---------------------

Ο Σέλευκος έχει μέση διάμετρο 2,8 χιλιόμετρα και φασματικό τύπο **S** (λιθώδη), ενώ το γεωμετρικό άλβεδό του είναι 0,22. Περιστρέφεται γύρω από τον εαυτό του μία φορά κάθε 75 ώρες περίπου, μία εξαιρετικά αργή περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 3287 Όλμστεντ | 3288 Σέλευκος | 3289 Μιτάνι |
Το **Μιζιλμέρι** (ιταλικά: *Misilmeri*‎‎, *Musulumeri* στα σιτσιλιάνικα) είναι η έκτη πόλη της Μητροπολιτικής πόλης της Παλέρμο στην ιταλική περιφέρεια Σικελία, που αντικατέστησε την ιταλική επαρχία του Παλέρμο με διοικητική μεταρρύθμιση (15 Αυγούστου 2015). Η έκταση της κωμόπολης είναι 69,49 τετραγωνικά χιλιόμετρα και ο πληθυσμός της σύμφωνα με την Απογραφή του 2018 29.376 κάτοικοι, η πυκνότητα του πληθυσμού είναι 420 κάτοικοι ανά τετραγωνικό χιλιόμετρο.

Το Μιζιλμέρι απέχει 15 χιλιόμετρα από την πρωτεύουσα της Μητροπολιτικής πόλης Παλέρμο, το όνομα του προέρχεται από το Εμιράτο της Σικελίας και μεταφράζεται ως «ο τόπος διαμονής ή το μήνυμα του εμίρη». Η κωμόπολη είναι οικοδομημένη γύρω από ένα κάστρο, το «κάστρο του εμίρη», που χρονολογείται από την εποχή του εμίρη Τζαφάρ Β΄ (998-1019).

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  demo.istat.it?l=it.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 26 Απριλίου 2019.

Εξωτερικοί σύνδεσμοι
--------------------

* ISTAT
* Κοινότητα του Μιζιλμέρι

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 246371056
* LCCN: nb2009030173
* GND: 7857513-8

 |

 |
Το **Simple Network Management Protocol** (**SNMP**) είναι μέρος της σουίτας πρωτοκόλλων Internet (IP - Internet Protocol), όπως έχει ορισθεί από το Internet Engineering Task Force (IETF). Χρησιμοποιείται στα συστήματα διαχείρισης δικτύων, στη διαχείριση και παρακολούθηση δικτυακών συσκευών που απαιτούν παρέμβαση του διαχειριστή δικτύου. Αποτελείται από μια ομάδα προτύπων για τη διαχείριση δικτύου και περιλαμβάνει ένα πρωτόκολλο επιπέδου εφαρμογών (application layer), ένα σχήμα βάσης δεδομένων και μια ομάδα από σύνολα δεδομένων.

Σύνοψη και βασικοί όροι
-----------------------

Σε μια τυπική χρήση του πρωτοκόλλου SNMP, υπάρχει ένας αριθμός συστημάτων υπό διαχείριση καθώς και ένα ή περισσότερα συστήματα διαχείρισης. Το λογισμικό που "τρέχει" σε κάθε δικτυακή υπό διαχείριση συσκευή ή σύστημα ονομάζεται *agent* και αναφέρει μέσω του πρωτοκόλλου SNMP στα συστήματα διαχείρισης. 

Στη βασική του μορφή, το SNMP προσφέρει στα συστήματα διαχείρισης, δεδομένα διαχείρισης ως μεταβλητές, όπως π.χ."free memory", "system name", "number of running processes", "default route", κλπ. Ταυτόχρονα, επιτρέπει ενέργειες όπως η εφαρμογή νέας ή η αλλαγή της υπάρχουσας παραμετροποίησης της δικτυακής διάταξης. 

Οι μεταβλητές που ελέγχονται από το SNMP οργανώνονται σε ιεραρχικές δομές, οι οποίες μαζί με τα μεταδεδομένα (όπως ο τύπος και η περιγραφή των μεταβλητών περιγράφονται από τα MIBs (Management Information Bases)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Simple Network Management Protocol  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Κάστρο Αγίου Κωνσταντίνου** είναι οχυρωματικό έργο στη νησίδα Τέλενδο, που βρίσκεται δίπλα στην Κάλυμνο στα Δωδεκάνησα. Το κάστρο στο εσωτερικό του περιελάμβανε μεσαιωνικό οικισμό, βρισκόταν απέναντι από το Καστέλλι και είχε οπτική επαφή με το Κάστρο Γαλατιανής. Είναι κτισμένο σε βραχώδες έδαφος στα βόρεια της νησίδας, σε υψόμετρο 250 μέτρα, και οφείλει το όνομα του στον ναό που βρίσκεται μέσα σε αυτό.

Το κάστρο είχε τείχη πάχους από 1 έως 1,5 μέτρα και είχε μόνο μία πύλη στο μοναδικό προσβάσιμο σημείο, αφού περιβαλλόταν από γκρεμούς. Είχε προτείχισμα και διασώζεται σήμερα ερείπια μικρού πύργου-παρατηρητηρίου. Το κάστρο πιστεύεται ότι κτίστηκε κατά το δεύτερο μισό του 7ου αιώνα για προστασία του οικισμού από τις αραβικές επιδρομές της εποχής. Πιστεύεται ότι το κάστρο και ο οικισμός διατηρήθηκαν μέχρι τον 10ο αιώνα, οπότε επανακατοικήθηκαν τα παράλια της νησίδας.

Σήμερα διασώζονται τα τείχη του σε χαμηλό ύψος, ερείπια οικιών, και ο ναός των Αγίων Κωνσταντίνου και Ελένης, που κτίστηκε πάνω σε ερείπια βασιλικής, όπου διασώζονται τοιχογραφίες του 7ου αιώνα.

Παραπομπές
----------

1. 1 2 3  «Κάστρο Τελένδου ή Κάστρο Αγίου Κωνσταντίνου».. Ελληνικά Κάστρα. Ανακτήθηκε στις 18 Φεβρουαρίου 2018.  Εξωτερικός σύνδεσμος στο `|website=` (βοήθεια)
2. ↑  Κόλλιας, Ηλίας (1996 - Αθήνα). «Δωδεκάνησα - Κάλυμνος, Σύμη, Καστελλόριζο, Κάσος». *Καθημερινή - 7 ημέρες, σελ. 28*.

Πηγές
-----

* Μιχαήλ Ι. Κουτελλάς: «Τα Βυζαντινά κάστρα της Καλύμνου», *CORPUS / Αρχαιολογία, ιστορία των πολιτισμών*, τεύχος 72 (Ιουνίου 2005), Εκδόσεις «Περισκόπιο», σελίδες 67-68
Ο **Πιερ Νγκαϊονί** (*Pierre Ngaiohni*, γεννήθηκε στις 28 Αυγούστου 1955) είναι πολιτικός από τη Νέα Καληδονία, Κανάκ στην καταγωγή και τάσσεται υπέρ της ανεξαρτησίας από τη Γαλλία. Εξελέγη αντιπρόεδρος στις 15 Ιουνίου του 2009 και αντικατέστησε τον Ντεβέ Γκοροντέι, και υπηρέτησε στη θέση έως τις 11 Μαρτίου 2011.

Σταδιοδρομία
------------

Γεννήθηκε στο νησί Μαρέ, των Νησιών της Πίστης. Πέντε εβδομάδες μετά τη διεξαγωγή των βουλευτικών εκλογών του 2009, εξελέγη αντιπρόεδρος. Η εκλογή του ήταν η τρίτη απόπειρα για εκλογή νέου αντιπροέδρου. Η υποψηφιότητά του ήταν επιτυχής επειδή τα κόμματα που είναι υπέρ της ανεξαρτησίας είχαν συμφωνήσει σε έναν υποψήφιο κοινής αποδοχής. Με την εκλογή του Νγκαϊονί άνοιξε ο δρόμος και για τον καταμερισμό των υπολοίπων κυβερνητικών υπουργείων, έντεκα τον αριθμό.

Ο προκάτοχός του στην αντιπροεδρία, ο Γκοροντέι, είχε υπηρετήσει επί προεδρίας τριών διαφορετικών προέδρων μετά την υιοθέτηση της Συμφωνίας της Νουμέα, του 1998. Με βάση την εν λόγω συνθήκη, αντιπρόεδρος θα πρέπει να είναι ένας πολιτικός που είναι υπέρ της ανεξαρτησίας, σε περίπτωση που πρόεδρος τελεί ένας πολιτικός που είναι αντίθετος με την ανεξαρτησία. Ο πρόεδρος Φιλίπ Γκομέ είναι γαλλόφιλος και κατά της ανεξαρτησίας. Η θητεία του είναι πενταετής.

Παραπομπές
----------

1. 1 2 3 4 5  «Répertoire national des élus» 9  Απριλίου 2019.
2. 1 2 3 4 5   «Ngaiohni elected new New Caledonia vice president». *Radio New Zealand International*. 2009-06-15.. Ανακτήθηκε στις 2009-06-15.
3. ↑   «Gomes elected New Caledonia president for 5-year term». *Radio New Zealand International*. 2009-06-07.. Ανακτήθηκε στις 2009-06-15.

Εξωτερικοί σύνδεσμοι
--------------------

* Pacnews: Ngaiohni elected vice president of New Caledonia


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Pierre Ngaiohni  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 39°23′29″N 20°28′58″E﻿ / ﻿39.39139°N 20.48278°E﻿ / 39.39139; 20.48278

Το **Καρβουνάρι** είναι οικισμός του Νομού Θεσπρωτίας. Είναι κτισμένο σε υψόμετρο 140 μέτρων, 49 χιλιόμετρα νοτιοανατολικά της Ηγουμενίτσας. Διοικητικά ανοίκει στον Δήμο Σουλίου και έχει 427 κατοίκους (2001). Το Τ.δ. Καρβουναρίου έχει 527 κατοίκους οι οποίοι μοιράζονται σε δύο χωριά, το Καρβουνάρι (427 κάτοικοι) και την Κυρά Παναγιά (100 κάτοικοι).

Ιστορία
-------

Η περιοχή που βρίσκεται το χωριό κατοικείται από την προϊστορία. Επί Τουρκοκρατίας το χωριό βρισκόταν στις πλαγιές του όρους Κουτσούμπερη. Μετά την επανάσταση του 1821 οι Καρβουναρίτες συνέχισαν να αγωνίζονται για την απελευθέρωση το 1854, 1878 και 1897. Τελικά το χωριό απελευθερώθηκε από τον Ελληνικό Στρατό στις 23 Φεβρουαρίου 1913. Μετά την απελευθέρωση οι κάτοικοι του χωριού μετακινήθηκαν από την πλαγιά στον κάμπο όπου υπήρχαν οι καλλιεργήσιμες εκτάσεις και εκεί βρίσκεται το χωριό σήμερα.

Κεραυνός Καρβουναρίου
---------------------

Η τοπική ποδοσφαιρική ομάδα «Α.Π.Σ Κεραυνός Καρβουναρίου», αγωνίζεται στην Α΄ ερασιτεχνική κατηγορία, μία από τις πιο υπολογίσιμες ομάδες του νομού Θεσπρωτίας. Η ομάδα διαθέτει το δικό της γήπεδο το οποίο ανακαινίστηκε το 2009 με πλαστικό χλοοτάπητα τελευταίας γενιάς. Το γήπεδο δεν διαθέτει ούτε προβολείς ούτε κερκίδες για τους θεατές. 
Η ομάδα ποδοσφαίρου του Καρβουναρίου τερμάτισε 2η στο τοπικό πρωτάθλημα Θεσπρωτίας (Α1) την περίοδο 2011-12. Φέτος μετά την φάση των προκριματικών ομίλων θα αγωνίζεται στην Α2 Κατηγορία Θεσπρωτίας.

Παραπομπές
----------

1. ↑  «Δήμος Παραμυθιάς - Κοινοτικά Διαμερίσματα». Νομός Θεσπρωτίας. Αρχειοθετήθηκε από το πρωτότυπο στις 5 Αυγούστου 2014. Ανακτήθηκε στις 2 Δεκεμβρίου 2012.
2. ↑  «Γήπεδο Καρβουναρίου». thesprotia-sports.gr. 2 Μαρτίου 2011. Αρχειοθετήθηκε από το πρωτότυπο στις 24 Νοεμβρίου 2012. Ανακτήθηκε στις 2 Δεκεμβρίου 2012.
3. ↑  «Ομάδα Ποδοσφαίρου Ν. Κεραυνού Καρβουναρίου 2012-13». thesprotiaball.gr. Αρχειοθετήθηκε από το πρωτότυπο στις 16 Νοεμβρίου 2012. Ανακτήθηκε στις 4 Δεκεμβρίου 2012.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σουλίου |
| --- |
|  |
| Δημοτική Ενότητα Αχέροντα | 
* Αγορά
* Γαρδίκι
* Γλυκή
* Μανδρότοπος
* Ποταμιά
* Σκάνδαλο
* Χόικα
 |
|  |
| Δημοτική Ενότητα Παραμυθιάς | 
* Αβαρίτσα
* Αγία Κυριακή
* Άγιος Γεώργιος
* Άγιος Γεώργιος Νεοχωρίου
* Άγιος Δονάτος
* Άγιος Παντελεήμονας\*
* Αμπελιά
* Ασφάκα
* Βρυσοπούλα
* Γκρίκα
* Δαφνούλα
* Ελαταριά
* Ζερβοχώρι
* Καλλιθέα
* Καμίνι
* Καρβουνάρι
* Καριώτι
* Κεφαλόβρυσο
* Κρυσταλλοπηγή
* Κυρά Παναγιά
* Νεοχώρι
* Νεράιδα
* Νουνεσάτι
* Ξηρόλοφος
* Παγκράτες
* Παραμυθιά
* Πέντε Εκκλησιές
* Πετούσι
* Πετροβίτσα
* Πλακωτή
* Πολύδροσο
* Προδρόμι
* Ράπι
* Ραχούλι
* Σαλονίκη
* Σεβαστό
* Χρυσαυγή
* Ψάκα
 |
|  |
| Δημοτική Ενότητα Σουλίου | 
* Αυλότοπος
* Κουκουλιοί
* Σαμονίδα
* Τσαγγάρι
* Φροσύνη
 |
|  |
| 
* Έδρα: Παραμυθιά Ιστορική έδρα: Σαμονίδα
* \*(Οικισμοί με μη μόνιμο πληθυσμό)
 |

 |
Ο αστεροειδής Σαλιάπιν και η τροχιά του σε ψηφιακό περιβάλλον.
Ο **Σαλιάπιν (Chaliapin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1973 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του ονομαστού Ρώσου τραγουδιστή της όπερας Φιόντορ Σαλιάπιν.

Φυσικά χαρακτηριστικά
---------------------

Η μέση διάμετρος του Σαλιάπιν εκτιμάται σε 20,8 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,123 ± 0,030.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2561 Μαργκόλιν | 2562 Σαλιάπιν | 2563 Μπογιαρτσούκ |
Το **τεστ Ισιχάρα** είναι ένα διαγνωστικό τεστ όρασης με στόχο τη διάγνωση της σωστής αντίληψης των χρωμάτων και κυρίως του κόκκινου και του πράσινου. Πήρε το όνομά του από τον Ιάπωνα γιατρό Σινόμπου Ισιχάρα, καθηγητή στο πανεπιστήμιο του Τόκιο, ο οποίος πρώτος δημοσίευσε το τεστ αυτό το 1917. 

Το τεστ συνίσταται από μια σειρά από χρωματιστές πλάκες, καθεμιά από τις οποίες περιέχει ένα κύκλο με κουκίδες που εμφανίζονται με τυχαία επιλογή σε χρώμα και μέγεθος. Οι κουκίδες σχηματίζουν έναν αριθμό, ο οποίος γίνεται ορατός από ανθρώπους με φυσιολογική στα χρώματα όραση, ενώ στους ανθρώπους με κάποια πάθηση ο αριθμός είτε δεν γίνεται εύκολα αντιληπτός, είτε είναι αδύνατον να διακριθεί.

Η πλήρης δοκιμή αποτελείται από 38 πλάκες, αλλά η ύπαρξη της χρωματικής ανεπάρκειας στην όραση γίνεται συνήθως σαφής μετά από μερικές πλάκες. Οι δοκιμές τις πρώτες 24 πλάκες δίνει μία πιο ακριβή διάγνωση της σοβαρότητας του προβλήματος. 

Οι συνηθισμένες πλάκες περιλαμβάνουν έναν κύκλο με τελείες σε αποχρώσεις του πράσινου και του μπλε, με διαφοροποιημένο σχήμα σε αποχρώσεις του καφέ, ή έναν κύκλο από τελείες σε αποχρώσεις του κόκκινου, πορτοκαλί και κίτρινου χρώματος, με ένα ποσοστό σε αποχρώσεις του πράσινου. Η πρώτη δοκιμή προορίζεται για την αδυναμία διάκρισης του κόκκινου και η δεύτερη του πράσινου χρώματος.

Δείγματα του τεστ Ισιχάρα
-------------------------

|  |  |  |
| --- | --- | --- |
| Ο αριθμός **12** γίνεται αντιληπτός από όλους τους ανθρώπους, είτε με φυσιολογική στα χρώματα όραση, είτε πάσχουν από δυσχρωματοψία (δαλτονισμό), είτε από αχρωματοψία. | Ο αριθμός **74** γίνεται αντιληπτός από τους ανθρώπους με φυσιολογική στα χρώματα όραση. Οι πάσχοντες από δυσχρωματοψία (δαλτονισμό) διακρίνουν το **21**, ενώ οι πάσχοντες από αχρωματοψία δεν διακρίνουν κανέναν αριθμό. | Ο αριθμός **6** γίνεται αντιληπτός από τους ανθρώπους με φυσιολογική στα χρώματα όραση. Οι πάσχοντες από δυσχρωματοψία (δαλτονισμό) και από αχρωματοψία δεν διακρίνουν κανέναν αριθμό. |
|

***Σημείωση:*** *Τα δείγματα που εικονίζονται παραπάνω είναι ενδεικτικά και σε καμία περίπτωση δεν υποκαθιστούν ιατρικές διαγνώσεις.*

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τεστ Ισιχάρα** |
Ο **Κάπακ Γιουπάνκι** (Κέτσουα *Qhapaq Yupanki Inka*, ο "θαυμάσιος λογιστής Ίνκα", ισπ. *Cápac Yupanqui*) ήταν ο πέμπτος αυτοκράτορας των Ίνκας. Ήταν γιος του Μάιτα Κάπακ (ισπ. *Mayta Cápac*) και της Μάμα Κούκα (ισπ. *Mama Cuca*). Ήταν ο τελευταίος της δυναστεία Ούριν, που ίδρυσε ο Μάνκο Κάπακ. Βασίλεψε περίπου το 1320 ενώ παντρεύτηκε τη Μάμα Κούσι (ισπ. *Mama Cusi*), ή αλλιώς *Κυριιλπάι* (ισπ. *Curihilpay*) όπως ήταν το κανονικό της όνομα, η οποία ήταν κόρη ενός ευγενή της φυλής Αγιαρμάκα. Γιος του ήταν ο Ίνκα Ρόκα, ο οποίος τον διαδέχθηκε στο θρόνο της αυτοκρατορίας.

Δεν ήταν ο πρωτότοκος γιος του Μάιτα Κάπακ αλλά κατάφερε να παραμερίσει τον νόμιμο διάδοχο, τον Κόντε Μάιτα. Ο Κόντε Μάιτα είχε δυσμορφία στο πρόσωπο και στο σώμα του και δεν θεωρούνταν σωματικά ικανός να λάβει το χρίσμα του αυτοκράτορα έτσι ο Μάιτα Κάπακ τον παραμέρισε και έχρισε διάδοχο του τον Κάπακ Γιουπάνκι. Ο τελευταίος όταν έγινε αυτοκράτορας των Ίνκας έκανε μέγα ιερέα, Άπου, τον Μάιτα Κάπακ. Ωστόσο ο Κάπακ Γιουπάνκι έπρεπε για να σταθεροποιήσει τη βασιλεία του να σκοτώσει εννέα από αδέρφια του ώστε να αναγκάσει τα υπόλοιπα να δηλώσουν υποταγή.

Όσο ήταν κυβερνήτης στις βόρειες επαρχίες του βασιλείου, υπό την ηγεσία του πατέρα του, πραγματοποίησε την πρώτη εκστρατεία έξω από το οροπέδιο του Κούσκο, σύμφωνα με τις πηγές. 

Ο Κάπακ Γιουπάνκι έχρισε διάδοχο του τον Ίνκα Ρόκα, γιο της Μάμα Κούσι, αλλά είχε άλλα έξι παιδιά από άλλες γυναίκες. Αυτά ήταν ο Άπου Κάγια (Κέτσουα *Apu Calla*), ο Άπου Τσιματσάουι (Κέτσουα: *Apu Chimachaui*), ο Άπου Σάκα (Κέτσουα *Apu Saca*), ο Ουμπίρι (Κέτσουα *Humpiri*), ο Άπου Ούρκο Γκουαράνγκα (Κέτσουα *Apu Urco Guaranga*) και ο *Ουτσουνκούνα* (Κέτσουα *Uchuncuna*).

Παραπομπές
----------

1. ↑  Frye, David L. (2006). *The first new chronicle and good government, abridged*. Indianapolis: Hackett Pub. Co. ISBN 978-0-87220-841-4. 71006714.
2. ↑  Garcilaso de la Vega, *The Incas: the royal commentaries of the Inca*
3. ↑  Catherine Julien, *Reading Inca History*

Πηγές
-----

* *ΣΤΡΑΤΙΩΤΙΚΗ ΙΣΤΟΡΙΑ*: «Ίνκας», Δεληγίαννης Π. τεύχος 147, εκδ ΠΕΡΙΣΚΟΠΙΟ, Νοέμβριος 2008
* Εγκυκλοπαίδεια ΠΑΠΥΡΟΥΣ ΛΑΡΟΥΣ ΜΠΡΙΤΑΝΝΙΚΑ, Εκδοτικός Οργανισμός Πάπυρος, Αθήνα 1996

|  |  |  |
| --- | --- | --- |
| Προηγούμενος Μάιτα Κάπακ | **Σάπα Ίνκα** *περίπου το 1320*  | Επόμενος**Ίνκα Ρόκα** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σάπα Ίνκα |
| --- |
|  |
| Δυναστεία Ούριν | 
* Μάνκο Κάπακ
* Σίντσι Ρόκα
* Γιόκε Γιουπάνκι
* Μάιτα Κάπακ
* Κάπακ Γιουπάνκι
 |
|  |
| Δυναστεία Άναν | 
* Ίνκα Ρόκα
* Γιάουαρ Ουάκακ
* Βιρακότσα Ίνκα
* Πατσακούτι Ίνκα Γιουπάνκι
* Τούπακ Ίνκα Γιουπάνκι
* Ουάινα Κάπακ
* Ουάσκαρ Ίνκα
* Αταουάλπα Ίνκα
* Τόπα Ουάλπα
* Μάνκο Ίνκα Γιουπάνκι
 |

 |
Εικόνα που δείχνει ενα σύνολο γαλαξιών με το μπλέ χρωματισμό να τονίζει την διακατανομή της μάζας, ένδειξης του φαινομένου που γέννησε την θεωρία.
Στην αστρονομία και την κοσμολογία, **σκοτεινό υγρό** είναι μία εναλλακτική θεωρία για αμφότερες τη σκοτεινή ύλη και τη σκοτεινή ενέργεια που προσπαθεί να εξηγήσει και τα δύο φαινόμενα σε ένα μοναδικό πλαίσιο.

Το σκοτεινό υγρό προτείνει ότι η σκοτεινή ύλη και η σκοτεινή ενέργεια δεν είναι ξεχωριστά φυσικά φαινόμενα όπως θεωρούνται γενικά, ούτε έχουν ξεχωριστές προελεύσεις, αλλά είναι συνδεδεμένες μαζί και έχουν παραχθεί ως υπο-προϊόντα νέων προτεινόμενων εκτεταμένων νόμων της βαρύτητας σε πολύ μεγάλες κλίμακες. Άλλες εναλλακτικές θεωρίες της εκτεταμένης βαρύτητας, όπως η τροποποιημένη νευτώνεια δυναμική (MOND), τις παρουσιάζει ως συγκεκριμένα υπο-προϊόντα. Οι τωρινοί νόμοι της βαρύτητας που προσομοιώνονται από παρατηρήσεις στη γήινη κλίμακα και την κλίμακα του Ηλιακού Συστήματος, θεωρούνται ανεπαρκείς να εξηγήσουν τη βαρύτητα σε αυτές τις μεγαλύτερες κλίμακες.

Παραπομπές
----------

1. ↑  Anaelle Halle1, HongSheng Zhao, and Baojiu Li (2008). «A Nonuniform Dark Energy Fluid: Perturbation Equations». *The Astrophysical Journal Supplement Series* **177** (1): 1-13. doi:10.1086/587744. .
Χώρες που επλήγησαν από τις πλημμύρες.
Οι **Πλημμύρες στις χώρες της Βορείου Θάλασσας του 2007** προκλήθηκαν από μεγάλες θύελλες παλίρροιας, εμφανιζόμενες στις ακτές της Βορείου Θάλασσας το βράδυ της 8ης προς την 9η Ιουνίου του έτους 2007. Οι πληγείσες χώρες ήταν: η Ολλανδία, η Μεγάλη Βρεττανία, η Γερμανία, η Δανία, η Νορβηγία και το Βέλγιο.

Ήταν αναμενόμενο ότι το επίπεδο του νερού θα υπερβεί τα 3 μέτρα πάνω από την μέση στάθμη της θάλασσας. Οι πλημμύρες και τα κύματα σύμφωνα με τις εκτιμήσεις αναμένονταν να διασπάσουν τις κατασκευές αντιπλημμυρικής προστασίας και να προκαλέσουν εκτεταμένα πλημμυρικά φαινόμενα στο *Νόρφολκ* και στο Κεντ. Ωστόσο, η πραγματική απόδοση σχετικά με το ύψος του νερού ήταν τελικώς κατά 20 εκατοστά χαμηλότερη της προβλεπόμενης, με αποτέλεσμα να αποφευχθούν σοβαρές ζημιές.

Προειδοποιήσεις για τις πλημμύρες ανακοινώθηκαν στην ανατολική ακτή της Βρετανίας και σε ολόκληρη την ολλανδική ακτή. Το φράγμα ασφαλείας *Maeslantkering* στην πόλη λιμάνι του Ρότερνταμ παρέμεινε κλειστό στο πλαίσιο συναγερμού έκτακτης ανάγκης για πρώτη φορά από την κατασκευή του το 1997. Η Δανία και η Γερμανία ανακοίνωσαν σοβαρές καταιγίδες με ισχυρές ριπές ανέμου με ταχύτητα έως 125 χλμ/ώρα και στην Σκωτία στα νησιά *Orkney* και *Shetland* οι ριπές ανέμου έφτασαν τα 145 χλμ/ώρα. Οι πλατφόρμες πετρελαίου στην Νορβηγική ακτή παρέμειναν κλειστές κατά την διάρκεια της καταιγίδας.

Άλλη μία συνέπεια της καταιγίδας ήταν η άφιξη ρεκόρ *Alle alle* (ένα μικρό θαλασσοπούλι της Αρκτικής) στην Βόρεια Θάλασσα, ο πληθυσμός των οποίων στα νησιά *Φάρνε* αυξήθηκε από 7.143 στις 10 Νοεμβρίου σε 28.803 στις 11 Νοεμβρίου.

Παραπομπές
----------

1. ↑  «North Sea flood tide fears recede». BBC News.. Ανακτήθηκε στις 2009-01-19.
2. ↑  «Threat of English coastal flooding eases». RTÉ News.. Ανακτήθηκε στις 2009-01-19.
3. ↑  Birdguides bird news (requires subscription) Αρχειοθετήθηκε 2008-05-17 στο Wayback Machine.